(4)

Se introduce următorul capitol Va: „CAPITOLUL Va MECANISMUL CIRCUITELOR DE RĂSPUNS AL ANACREDIT Articolul 16a Participarea și încetarea participării la mecanismul circuitelor de răspuns al Anacredit (1) BCN pot participa în mod voluntar la mecanismul circuitelor de răspuns al Anacredit. BCN enumerate în anexa IV devin BCN participante în sensul prezentei orientări de la data prevăzută în anexa respectivă. (2) O BCN care nu este inclusă în anexa IV poate solicita să participe la mecanismul circuitelor de răspuns al Anacredit prin transmiterea unei notificări scrise prealabile Consiliului guvernatorilor în care este indicată data de la care propune să devină o BCN participantă. BCN va fi inclusă în lista din anexa IV prin intermediul unei modificări tehnice a respectivei anexe și, după caz, a anexei III în conformitate cu articolul 20. În sensul prezentului alineat, o modificare tehnică constă în includerea în anexa IV a denumirii BCN și a datei de la care aceasta va deveni o BCN participantă și, după caz, precizarea în anexa III a atributelor datelor din setul de date pentru circuitul de răspuns al BCE cu privire la care respectiva BCN nu este de acord să se distribuie datele aferente în scopul furnizării circuitelor de răspuns pentru agenții raportori în conformitate cu articolul 16c. (3) O BCN participantă poate solicita o modificare a specificațiilor sale privind atributele datelor astfel cum este prevăzut la al doilea paragraf al alineatului (2). Modificarea produce efecte după o modificare tehnică a anexei III în conformitate cu articolul 20. (4) O BCN participantă poate solicita încetarea participării la mecanismul circuitelor de răspuns al Anacredit prin transmiterea unei notificări prealabile scrise Consiliului guvernatorilor cu cel puțin nouăzeci de zile înainte de data încetării. Încetarea produce efecte după o modificare tehnică a anexei IV și, după caz, a anexei III în conformitate cu articolul 20. Orice încetare a participării nu aduce atingere continuării aplicării drepturilor și obligațiilor oricăreia dintre celelalte BCN, existente la data la care o astfel de încetare produce efecte sau anterioare datei respective. Articolul 16b Cerințe pentru participarea la mecanismul circuitelor de răspuns al Anacredit În cadrul mecanismului circuitelor de răspuns al Anacredit, BCN participante trebuie: (a) să fie de acord ca BCN primitoare să distribuie agenților raportori rezidenți în statele lor respective cel puțin setul de date minim, pentru circuitele de răspuns; și (b) să implementeze aranjamente pentru a include cel puțin datele cu privire la credite și datele de referință cu privire la contrapărți care corespund atributelor datelor din setul de date minim în ceea ce privește orice instrument legat de un debitor sau un potențial debitor din circuitul de răspuns și care sunt furnizate agenților raportori rezidenți. BCN care nu îndeplinesc aceste cerințe nu participă la mecanismul circuitelor de răspuns al Anacredit. Articolul 16c Distribuirea datelor corespunzătoare atributelor variabile (1) O BCN participantă poate, la alegerea sa, să decidă să nu fie de acord ca BCN primitoare să includă orice atribut variabil în datele distribuite agenților raportori rezidenți în statele lor respective în scopul unui circuit de răspuns. Deciziile BCN participante sunt indicate în anexa III. O BCN primitoare poate să nu includă astfel de atribute variabile în datele distribuite agenților raportori rezidenți în statul respectivei BCN în scopul unui circuit de răspuns. (2) Dacă o BCN participantă decide să nu fie de acord ca BCN primitoare să includă unul sau mai multe atribute variabile în datele distribuite agenților raportori rezidenți în statele lor respective în scopul unui circuit de răspuns, BCN participante nu furnizează agenților lor raportori setul de date echivalent colectat de alte BCN participante. (3) Sub rezerva alineatelor (1) și (2), o BCN primitoare poate, la alegerea sa, să decidă să includă sau să excludă orice atribut variabil din datele distribuite agenților săi raportori rezidenți. (4) Dacă, în temeiul articolului 6 din prezenta orientare, o BCN este responsabilă cu raportarea către BCE a datelor cu privire la credite și a datelor de referință cu privire la contrapărți în ceea ce privește o sucursală străină din SMR, datele corespunzătoare atributelor variabile referitoare la acea sucursală străină din SMR pot fi furnizate în scopul unui circuit de răspuns unui agent raportor rezident de către BCN participantă din statul membru în care sucursala străină din SMR este rezidentă sau de către BCN participantă din statul membru pe teritoriul căruia se află întreprinderea sediu principal a sucursalei străine din SMR. Articolul 16d Transmiterea de date de către BCE (1) Începând cu 1 aprilie 2020, BCE transmite setul de date pentru circuitul de răspuns al BCE fiecărei BCN enumerate în anexa IV înainte de data la care devine o BCN participantă, astfel cum este prevăzută în acea anexă. BCN nu are dreptul să folosească datele primite de la BCE în scopul unui circuit de răspuns în conformitate cu articolul 16e până nu devine BCN participantă la data prevăzută în anexa IV. BCN utilizează datele primite de la BCE doar în scopul testării aranjamentelor prevăzute la articolul 16b litera (b) înainte de implementarea unor astfel de aranjamente la data la care devine BCN participantă și în conformitate cu articolul 16e alineatul (9). (2) BCE transmite un set de date pentru circuitul de răspuns al BCE fiecărei BCN primitoare prin intermediul transmisiunilor periodice, imediat după generarea exemplarului principal. (3) Fiecare set de date pentru circuitul de răspuns al BCE transmis prin intermediul transmisiilor periodice se referă doar la instrumente în cazul cărora cel puțin un debitor este o entitate juridică sau face parte dintr-o entitate juridică care îndeplinește una dintre următoarele condiții: (a) debitorul este rezident în statul membru al BCN primitoare și datele cu privire la credite care au legătură cu el sunt raportate BCE de cel puțin o altă BCN participantă; (b) debitorul nu este rezident în statul membru al BCN primitoare și datele cu privire la credite care au legătură cu el sunt raportate BCE de BCN primitoare și de cel puțin o altă BCN participantă; (c) debitorul este parte la un instrument acordat de sau cu o sucursală străină din SMR și acea sucursală străină din SMR sau întreprinderea sediu principal a acelei sucursale străine din SMR este rezidentă în statul membru al BCN primitoare, iar datele cu privire la credite și datele de referință cu privire la contrapărți care au legătură cu ea sunt raportate BCE de o altă BCN responsabilă în temeiul articolului 6 de raportarea către BCE a datelor cu privire la credite și a datelor de referință cu privire la contrapărți ale acelei sucursale străine din SMR. (4) BCE transmite BCN primitoare orice revizuiri primite cu privire la informații incluse anterior în transmisiile periodice în conformitate cu politica de revizuire prevăzută la punctul 4 din anexa V la Regulamentul (UE) 2016/867 (BCE/2016/13). (5) O BCN participantă poate trimite BCE o solicitare ad-hoc cu privire la un potențial debitor care a transmis o cerere pentru un instrument unui agent raportor, sau oricăruia dintre agenții monitorizați ai acestuia, rezident în statul membru al BCN participante solicitante. (6) BCE transmite setul de date pentru circuitul de răspuns al BCE referitor la potențialul debitor relevant BCN participante solicitante ca răspuns la o solicitare ad-hoc, cu condiția ca această solicitare ad-hoc să se refere la un potențial debitor ale cărui date sunt raportate către BCE. (7) BCE răspunde unei solicitări ad-hoc până la finalul zilei lucrătoare următoare celei în care a fost depusă solicitarea respectivă. (8) BCE se asigură că informațiile transmise în temeiul acestui articol sunt identice cu cele transmise de BCN BCE și că informațiile transmise fiecărei BCN primitoare se referă doar la instrumentele care au legătură cu debitorii sau potențialii debitori prevăzuți la alineatul (3) sau (5). Articolul 16e Distribuirea datelor de către BCN primitoare către agenții raportori și restricțiile aplicabile (1) O BCN primitoare are dreptul de a utiliza datele primite de la BCE în conformitate cu articolul 16d în scopul unui circuit de răspuns în conformitate cu prevederile prezentului articol. (2) Un circuit de răspuns astfel cum este prevăzut la alineatul (1) poate fi stabilit de o BCN primitoare cu agenţii raportori rezidenţi, inclusiv agenții raportori mici cărora le-a fost acordată o derogare în conformitate cu articolul 16 alineatul (1) din Regulamentul (UE) 2016/867 (BCE/2016/13) și agenţii raportori care raportează date cu frecvență de raportare redusă în conformitate cu articolul 16 alineatul (1) din Regulamentul (UE) 2016/867 (BCE/2016/13). (3) Datele utilizate în circuitul de răspuns includ cel puțin setul de date minim. Datele utilizate în circuitele de răspuns pot include și datele corespunzătoare atributelor variabile, cu condiția ca BCN primitoare să exclude datele colectate de alte BCN participante, în cazul în care astfel de BCN participante nu au fost de acord cu distribuirea unor astfel de date în conformitate cu articolul 16c. (4) O BCN primitoare nu poate furniza unui agent raportor date cu privire la credite sau date de referință cu privire la contrapărți care nu intră în sfera de acoperire a setului de date pentru circuitul de răspuns al BCE pe care l-a primit. BCN primitoare nu distribuie agenților lor raportori rezidenți atributele operaționale. (5) O BCN participantă poate identifica anumite informații la nivel de instrument care nu sunt utilizabile pentru circuite de răspuns, pentru o perioadă de timp limitată, din cauza unor restricții prevăzute de legislația națională sau a calității informațiilor. Datele transmise de BCE BCN primitoare includ o astfel de identificare. O BCN primitoare nu include informațiile identificate în circuitele de răspuns către agenții lor raportori rezidenți. (6) Datele colectate de BCN care nu participă la mecanismul circuitelor de răspuns al Anacredit nu pot fi utilizate de BCN participante pentru stabilirea sau menținerea unui circuit de răspuns, cu excepția cazului în care se aplică articolul 11 alineatul din Regulamentul (UE) 2016/867 (BCE/2016/13), când se apreciază că accesul în asemenea scopuri nu este refuzat de o BCN neparticipantă în conformitate cu articolul 6 alineatul (5) sau când datele se referă la o unitate instituțională a unui agent raportor cu sediul într-un stat membru raportor și pot fi întotdeauna folosite pentru circuite de răspuns de către BCN relevantă a agentului raportor, indiferent de unde își are reședința unitatea instituțională. (7) O BCN primitoare poate distribui agenţilor săi raportori rezidenţi datele primite de la BCE în conformitate cu prezentul articol; aceasta poate furniza date cu același nivel de granularitate precum cel al datelor transmise de BCE sau la un nivel mai agregat. (8) Atunci când furnizează circuite de răspuns pentru agenții raportori, BCN primitoare se asigură că nu pot fi identificați agenții monitorizați, agenții raportori, creditorii, administratorii și inițiatorii cu privire la care au fost transmise informații de către BCE BCN primitoare. (9) BCN primitoare tratează informațiile primite de la BCE în conformitate cu legislația națională privind confidențialitatea datelor și cu articolele 8-8c din Regulamentul (CE) nr. 2533/98. (10) O BCN primitoare informează unitățile de observare statistică cu obligații de raportare rezidente cu privire la faptul că, în conformitate cu articolul 11 din Regulamentul (UE) 2016/867 (BCE/2016/13): (a) agenţii raportori trebuie să utilizeze subsetul de date cu privire la credite și orice date de referință cu privire la contrapărți primit prin intermediul circuitelor de răspuns și colectate de alte BCN participante exclusiv în scopul gestionării riscului de credit și al îmbunătățirii calității informațiilor privind creditele de care dispun cu privire la instrumentele existente sau potențiale; (b) le este interzis agenților raportori să distribuie subsetul de date prevăzut la punctul (a) altor părți sau furnizori comerciali, cu excepția cazului în care distribuirea datelor către furnizorii de servicii este permisă în conformitate cu articolul 11 din Regulamentul (UE) 2016/867 (BCE/2016/13); (c) fără a aduce atingere libertății unei BCN de a acorda acces la anumite date cu privire la credite unui agent raportor prin intermediul unui circuit de răspuns, un asemenea acces poate fi refuzat temporar atunci când agentul raportor nu și-a îndeplinit obligaţiile de raportare statistică prevăzute de Regulamentul (UE) 2016/867 (BCE/2016/13), în special în ceea ce privește calitatea și acuratețea datelor, sau când agentul raportor nu și-a îndeplinit obligațiile prevăzute la punctele (a) sau (b). În asemenea cazuri BCN primitoare trebuie să informeze agentul raportor că i-a fost suspendat accesul la circuitul de răspuns; și (d) agenţii raportori trebuie să protejeze confidențialitatea subsetului de date prevăzut la punctul (a) în conformitate cu cele mai bune practici și cu legislația națională și a Uniunii aplicabilă. Articolul 16f Responsabilitatea BCN participante de a furniza accesul la date (1) O BCN primitoare este responsabilă doar de stabilirea unui circuit de răspuns sau a altor servicii de informare de la registrul său central de credit către agenții raportori, inclusiv procedura pentru furnizarea de acces la date agenților raportori și asigurarea îndeplinirii cerințelor prevăzute la articolul 16e de către agenții raportori. (2) Atunci când entitățile juridice sau părți ale entităților juridice cu privire la care au fost raportate date cu privire la credite au dreptul de acces la astfel de date sau solicită rectificarea și/sau ștergerea unor astfel de date, inclusiv când astfel de date sunt furnizate agenților raportori în scopul unui circuit de răspuns sau unui alt serviciu de informare de la registrul central de credit relevant, BCN relevantă trebuie să implementeze proceduri pentru (a) a furniza acces la date; (b) a solicita rectificarea datelor incorecte de către agenții raportori; și (c) a comunica cu agenții raportori cărora le-au fost distribuite informațiile. (3) În cazul plângerilor referitoare la informațiile incluse în circuitele de răspuns și derivate din transmisiunea de date făcută de o altă BCN, BCN care a primit plângerile contactează BCN care a transmis BCE datele și cooperează pentru investigarea corectitudinii informațiilor și pregătirea răspunsului la plângerea debitorului.”